Mange timer med kraftigt uvejr efterlod badehusene på Løkken Strand hulter til bulter - og flere af dem i mildt sagt dårlig forfatning. Men efter stormen har lagt sig, er oprydningen i fuld gang, og flere af badehusene står nu på rad og række. - Vi har helt vildt travlt, lyder det fra Bo Sand, der med sit entrepenørfirma står for at få styr på stranden og badehusene igen. Han har været tidligt oppe for at komme i gang med arbejdet. - Det er første dag efter stormen, vi har kunnet komme til på stranden. Så på en skala fra 1-10, så rammer travlheden 10. Der er masser at rydde op, fortæller Bo Sand. - Nogle af badehusene er jo gået i stykker, men mange kan også repareres. Vi må glæde os over dem,  der ikke er gået i stykker. Der går et par dage med oprydningen, vurderer entrepenøren.
Løkkens ikoniske badehuse er på vej til igen at ligge på rad og række.